Der er fredag aften sket en alvorlig færdselsulykke på Bygholmvejlevej ved Fjerritslev - og mand er kørt med eskorte til Aalborg Universitetshospital.

Der er fredag aften sket en alvorlig færdselsulykke omkring tre kilometer syd for Fjerritslev. En mand på cykel er blevet påkørt af bilist, der kom kørende i modsatte retning ad Bygholmvejlevej. Af endnu uvisse årsager skifter bilen pludselig vognbane og kører frontalt og med høj hastighed ind i den mandlige cyklist. Nordjyllands Politi kender ikke de nærmere omstændigheder til ulykken, men har sendt bilinspektionen til stedet for blandt andet at finde ud af, hvorfor bilen pludselig kører i modsatte side af vejen. - Umiddelbart ser det alvorligt ud med hensyn til cyklistens tilstand, og ambulancen er sendt afsted med politieskorte til sygehuset, siger vagtchef hos Nordjyllands Politi, Bruno Brix.